title: Río Soncio
text: O Soncio (Lusinç en furlán, Soča en esloveno) ye un río con naixedero en os Alpes Chulians y desembocadura en a Mar Hadriana. O suyo curso ye d'alto u baixo paralelo a la muga entre Italia y Eslovenia, os primers 99 km son en territorio d'Eslovenia cerca d'o suyo cabo ueste, os zaguers 41 km son en territorio d'Italia, cerca d'o suyo cabo este. As suyas auguas son d'una curiosa color verde esmeralda. O cauz d'o río Soncio y a suya compleganza estió un frent en a Primera Guerra Mundial y o scenario de dotze batallas entre mayo de 1915 y noviembre de 1917, quan l'exercito italiano fue redotau de tot en a Batalla de Caporetto por l'exercito alemán y l'exercito austrohongaro.
  
  Toponimia 
  En latín yera Aesontius u Sontius, d'on provienen as formas que trobamos en as traduccions de Chuan Ferrández d'Heredia Lisoncio y Soncio y a formas patrimonials Lusinç en furlán y Isonzo en italiano. En l'alemán antigo ampró o exotoponimo como Sontig. En esloveno ye Soča.
  
  Referencias 
  
  Ríos d'Eslovenia
  Ríos d'Italia